ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL LEIDIMO ŠILUTĖS RAJONO SAVIVALDYBĖS ADMINISTRACIJAI ĮSIGYTI GAISRINIUS AUTOMOBILIUS“ PROJEKTO

2023 m. gegužės 23 d.
Šilutė

	1. Parengto projekto tikslai ir uždaviniai.
            Parengto projekto tikslas – Šilutės rajono savivaldybės administracijai teisės aktų nustatyta tvarka leisti įsigyti du gaisrinius automobilius. 
Parengto projekto uždaviniai – priskirti įsigytus gaisrinius automobilius Šilutės rajono savivaldybės priešgaisrinės tarnybos Žemaičių Naumiesčio ir Saugų ugniagesių komandoms.

	

	2. Kaip šiuo metu yra sureguliuoti projekte aptarti klausimai.

	  Kiekvienam gaisriniam automobiliui numatyta skirti ne daugiau kaip iki 55 000 (penkiasdešimt penkis tūkstančius) eurų su pridėtinės vertės mokesčiu.
[bookmark: _GoBack]Lietuvos Respublikos vietos savivaldos įstatymo 7 straipsnio 4 punktas, kuris numato Valstybine (valstybės perduota savivaldybėms) funkcija – priešgaisrinė sauga https://e-seimas.lrs.lt/portal/legalAct/lt/TAD/TAIS.5884/asr
Lietuvos Respublikos vietos savivaldos įstatymo 15 straipsnio 4 dalis, kuri numato, tarybos kompetencija „jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai“ https://e-seimas.lrs.lt/portal/legalAct/lt/TAD/TAIS.5884/asr    

	3. Kokių pozityvių rezultatų laukiama.

	Būtų atnaujintas Šilutės rajono priešgaisrinės tarnybos specialiųjų automobilių autoparkas, kuris tiesiogiai reikalingas ugniagesių funkcijoms vykdyti, nes šiuo metu Žemaičių Naumiesčio ir Saugų ugniagesių komandos naudoja senus, Europos saugumo standartų neatitinkančius automobilius, kurie yra nepatikimi, dažnai genda, dėl ko kyla pavojus, kad kilus gaisro grėsmei automobiliai gali neveikti.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti,, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Antikorupcinio vertinimo atlikti nereikia. 

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.

	Gaisrinių automobilių įsigijimas būtų finansuojamas iš savivaldybės biudžeto.

	8. Projekto autorius ar autorių grupė.

	Irmantas Narevičius, Ūkio skyriaus vyriausiasis specialistas.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Dėl leidimo Šilutės rajono savivaldybės administracijai įsigyti gaisrinius automobilius.

	10. Kiti,  autorių nuomone,  reikalingi pagrindimai ir paaiškinimai.

	

	Nėra.

	



Ūkio skyriaus vyriausiasis specialistas			                    Irmantas Narevičius
